Teneba total autonomía en relación a l'imperio almuade, y mesmo se tituló Rei de Valencia. Dimpués d'una sublevación anti-almuade Ibn Hud se problamó emir de Murcia en l'anyo 1228, y lo reconoixioron los musulmans d'Alchezira, Exativa y Denya, territorios que deixoron de perteneixer a lo reino de Zeit Abu Zeit. Zayán Ibn Mardanis d'Onda, nieto de lo Rei Lop aproveitó esto pa rebelar-se y ocupar Valencia; Zeit Abu Zeit se refuchió en Segorb y demandó aduya a Pero Ferrández d'Azagra, senyor d'Albarrazín en pagas por ceder-li Bexix en 1229. Lo 20 d'abril de 1229, Abu Zeit se declaró vasallo de Chaime I d'Aragón en pagas por conquerir y poblar los castiellos y lugars que conseguise en los territorios valencians encara por reconquerir. Con l'aduya de tropas cristianas conquistó qualques lugars de la zona de Bexix en 1229, y feba de rei en bell sector de lo norte de la suya antiga taifa.